title: Decizia (UE) 2018/591 a Consiliului din 16 aprilie 2018 de numire a unui membru, propus de Republica Federală Germania, în cadrul Comitetului Regiunilor

text:
               19.4.2018

               RO

               Jurnalul Oficial al Uniunii Europene

               L 99/11

         DECIZIA (UE) 2018/591 A CONSILIULUI
   din 16 aprilie 2018
   de numire a unui membru, propus de Republica Federală Germania, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 4 martie 2016, prin Decizia (UE) 2016/333 a Consiliului (4), doamna Dagmar MÜHLENFIELD a fost înlocuită de domnul Joachim WOLBERGS în calitatea de membru.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Joachim WOLBERGS,

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Dr. Peter KURZ, Oberbürgermeister der Stadt Mannheim.

         Articolul 2
   Prezenta decizie intră în vigoare la data adoptării.

      Adoptată la Luxemburg, 16 aprilie 2018.

            Pentru Consiliu

            Președintele

         R. PORODZANOV

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2016/333 a Consiliului din 4 martie 2016 de numire a unui membru propus de Republica Federală Germania în cadrul Comitetului Regiunilor (JO L 62, 9.3.2016, p. 16).


title: Decizia (UE) 2018/592 a Consiliului din 16 aprilie 2018 de numire a unor membri și supleanți din partea Luxemburgului în cadrul Comitetului consultativ pentru libera circulație a lucrătorilor

text:
               19.4.2018

               RO

               Jurnalul Oficial al Uniunii Europene

               L 99/12

         DECIZIA (UE) 2018/592 A CONSILIULUI
   din 16 aprilie 2018
   de numire a unor membri și supleanți din partea Luxemburgului în cadrul Comitetului consultativ pentru libera circulație a lucrătorilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
   având în vedere listele de candidați prezentate Consiliului de către Guvernul Luxemburgului,
   întrucât:

               (1)

               Prin intermediul deciziei sale din 20 septembrie 2016 (2), Consiliul a numit membrii și supleanții în cadrul Comitetului consultativ pentru libera circulație a lucrătorilor pentru perioada 25 septembrie 2016-24 septembrie 2018.

               (2)

               Guvernul Luxemburgului a prezentat candidaturi pentru mai multe posturi vacante,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitatea de membri și de supleanți în cadrul Comitetului consultativ pentru libera circulație a lucrătorilor pentru perioada care se încheie la 24 septembrie 2018:

               I.

               REPREZENTANȚI AI GUVERNELOR

                           Țară

                           Membri

                           Supleanți

                           Luxemburg

                           Dl Tom GOEDERS
                           Dl Laurent PEUSCH

                           Dl Jonathan PEREIRA NEVES

               II.

               REPREZENTANȚI AI ORGANIZAȚIILOR LUCRĂTORILOR

                           Țară

                           Membri

                           Supleanți

                           Luxemburg

                           Dl Carlos PEREIRA
                           Dl Paul DE ARAUJO

                           Dl Eduardo DIAS

               III.

               REPREZENTANȚI AI ORGANIZAȚIILOR PATRONALE

                           Țară

                           Membri

                           Supleanți

                           Luxemburg

                           Dna Patricia HEMMEN
                           Dl François ENGELS

                           Dna Héloise ANTOINE

         Articolul 2
   Consiliul va numi la o dată ulterioară membrii și supleanții încă nenominalizați.
   Articolul 3
   Prezenta decizie intră în vigoare la data adoptării.

      Adoptată la Luxemburg, 16 aprilie 2018.

            Pentru Consiliu

            Președintele

         R. PORODZANOV

      (1)  Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (JO L 141, 27.5.2011, p. 1).

      (2)  Decizia Consiliului din 20 septembrie 2016 de numire a membrilor și a membrilor supleanți în cadrul Comitetului consultativ pentru libera circulație a lucrătorilor (JO C 348, 23.9.2016, p. 3).


title: Decizia (UE) 2018/590 a Consiliului din 16 aprilie 2018 de numire a unui membru și a unui supleant, propuși de Republica Federală Germania, în cadrul Comitetului Regiunilor

text:
               19.4.2018

               RO

               Jurnalul Oficial al Uniunii Europene

               L 99/10

         DECIZIA (UE) 2018/590 A CONSILIULUI
   din 16 aprilie 2018
   de numire a unui membru și a unui supleant, propuși de Republica Federală Germania, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului în temeiul căruia a fost propusă doamna Birgit J. HONÉ (Staatssekretärin für Europa und Regionale Landesentwicklung, Niedersächsische Staatskanzlei).

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Fritz JAECKEL,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membru:

                           —

                           doamna Birgit J. HONÉ, Ministerin für Bundes- und Europaangelegenheiten und Regionale Entwicklung (Niedersachsen) (schimbare de mandat);

                     și

               (b)

               în calitatea de supleant:

                           —

                           domnul Clemens LAMMERSKITTEN, Mitglied des Niedersächsischen Landtags.

         Articolul 2
   Prezenta decizie intră în vigoare la data adoptării.

      Adoptată la Luxemburg, 16 aprilie 2018.

            Pentru Consiliu

            Președintele

         R. PORODZANOV

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2018/600 a Consiliului din 10 octombrie 2016 privind semnarea, în numele Uniunii Europene, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal

text:
               20.4.2018

               RO

               Jurnalul Oficial al Uniunii Europene

               L 101/3

         DECIZIA (UE) 2018/600 A CONSILIULUI
   din 10 octombrie 2016
   privind semnarea, în numele Uniunii Europene, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 22 iulie 2013, Consiliul a autorizat Comisia să deschidă negocieri cu Noua Zeelandă în vederea încheierii unui acord între Uniunea Europeană și Noua Zeelandă privind cooperarea și asistența administrativă reciprocă în domeniul vamal (denumit în continuare „acordul”). Negocierile s-au încheiat cu succes prin parafarea acordului la 23 septembrie 2015.

               (2)

               Obiectivul acordului este să stabilească o bază juridică pentru un cadru de cooperare care să vizeze securizarea lanțului de aprovizionare și facilitarea comerțului legitim, precum și permiterea schimbului de informații, pentru a asigura punerea corectă în aplicare a legislației vamale și prevenirea, investigarea și combaterea încălcărilor legislației vamale.

               (3)

               Acordul ar trebui semnat,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal, sub rezerva încheierii acordului menționat (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 10 octombrie 2016.

            Pentru Consiliu

            Președintele

         G. MATEČNÁ

      (1)  Textul acordului va fi publicat împreună cu decizia privind încheierea acestuia.


title: Decizia (UE) 2018/601 a Consiliului din 16 aprilie 2018 privind încheierea, în numele Uniunii Europene, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal

text:
               20.4.2018

               RO

               Jurnalul Oficial al Uniunii Europene

               L 101/5

         DECIZIA (UE) 2018/601 A CONSILIULUI
   din 16 aprilie 2018
   privind încheierea, în numele Uniunii Europene, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               La 22 iulie 2013, Consiliul a autorizat Comisia să deschidă negocieri cu Noua Zeelandă în vederea încheierii unui acord între Uniunea Europenă și Noua Zeelandă privind cooperarea și asistența administrativă reciprocă în domeniul vamal (denumit în continuare „acordul”). Negocierile au fost încheiate cu succes prin parafarea acordului la 23 septembrie 2015. În conformitate cu Decizia (UE) 2018/600 a Consiliului (2), acordul a fost semnat la 3 iulie 2017.

               (2)

               Obiectivul acordului este să stabilească o bază juridică pentru un cadru de cooperare care să vizeze securizarea lanțului de aprovizionare și facilitarea comerțului legitim, precum și permiterea schimbului de informații, pentru a asigura punerea corectă în aplicare a legislației vamale și prevenirea, investigarea și combaterea încălcărilor legislației vamale.

               (3)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal se aprobă în numele Uniunii.
   Textul acordului este atașat la prezenta decizie.
   Articolul 2
   Președintele Consiliului efectuează, în numele Uniunii, notificarea prevăzută la articolul 21 alineatul (1) din acord (3).
   Articolul 3
   Prezenta decizie intră în vigoare la data adoptării.

      Adoptată la Luxemburg, 16 aprilie 2018.

            Pentru Consiliu

            Președintele

         R. PORODZANOV

      (1)  Aprobarea din 13 martie 2018 (nepublicată încă în Jurnalul Oficial).

      (2)  Decizia (UE) 2018/600 a Consiliului din 10 octombrie 2016 privind semnarea, în numele Uniunii Europene, a Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal (a se vedea pagina 3 din prezentul Jurnal Oficial).

      (3)  Data intrării în vigoare a acordului va fi publicată în Jurnalul Oficial al Uniunii Europene prin grija Secretariatului General al Consiliului.


               13.6.2018

               RO

               Jurnalul Oficial al Uniunii Europene

               C 204/214

         P8_TA(2016)0328
   Numirea unui membru al Curții de Conturi – Lazaros Stavrou Lazarou
   Decizia Parlamentului European din 13 septembrie 2016 privind numirea lui Lazaros Stavrou Lazarou ca membru al Curții de Conturi (C8-0190/2016 – 2016/0807(NLE))
   (Procedura de consultare)
   (2018/C 204/29)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0190/2016),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8-0258/2016),

               A.

               întrucât Comisia pentru control bugetar a Parlamentului a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cadrul reuniunii sale din 5 septembrie 2016, Comisia pentru control bugetar l-a audiat pe candidatul propus de Consiliu ca membru al Curții de Conturi;

               1.

               emite un aviz favorabil privind propunerea Consiliului de numire a lui Lazaros Stavrou Lazarou ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: Decizia Comisiei din 18 iulie 2018 privind propunerea de inițiativă cetățenească intitulată „Păstrarea cetățeniei europene”

text:
                  26.7.2018

                  RO

                  Jurnalul Oficial al Uniunii Europene

                  C 264/4

         DECIZIA COMISIEI
         din 18 iulie 2018
         privind propunerea de inițiativă cetățenească intitulată „Păstrarea cetățeniei europene”
         (Numai textul în limba engleză este autentic)
         (2018/C 264/05)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Păstrarea cetățeniei europene” (Permanent European Union Citizenship) se referă la următorul aspect: „cetățenia Uniunii Europene”.

                     (2)

                     Obiectivele propunerii de inițiativă cetățenească sunt următoarele: „cetățenii UE aleg deputații în Parlamentul European și participă la lucrările acestuia, exercitându-și, astfel, drepturile conferite de tratat, consolidând democrația Uniunii și cetățenia europeană. Luând act de opinia CJUE privind cetățenia Uniunii ca «statut fundamental» al resortisanților statelor membre și de faptul că Brexitul va lipsi milioane de cetățeni ai UE de acest statut și de votul lor în cadrul alegerilor europene, se solicită Comisiei să propună mijloace pentru a evita riscul unor pierderi colective la nivelul cetățeniei UE și al drepturilor și să îi asigure pe toți cetățenii Uniunii că, odată obținut, acest statut este permanent, iar drepturile lor sunt dobândite”.

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește în continuare funcționarea democratică a Uniunii prevăzând, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, accesibile și proporționale cu natura inițiativei cetățenești, astfel încât să încurajeze participarea cetățenilor și să sporească accesibilitatea Uniunii.

                     (5)

                     Un act juridic al Uniunii în scopul punerii în aplicare a tratatelor poate fi adoptat în domeniul drepturilor resortisanților țărilor terțe care își au reședința legală pe teritoriul unui stat membru, inclusiv în ceea ce privește condițiile care reglementează libertatea de circulație și de ședere în alte state membre ale UE. Deși un astfel de act juridic ar putea să nu le confere dreptul de a vota sau de a candida la alegerile pentru Parlamentul European cetățenilor unui stat care s-a retras din Uniune, în temeiul articolului 50 din TUE, ar putea să le confere cetățenilor statului respectiv anumite drepturi similare drepturilor cetățenilor Uniunii la liberă circulație și ședere pe teritoriul statelor membre. În plus, drepturile cetățenilor UE, care și-au exercitat deja libera circulație înainte de retragerea unui stat membru din Uniune, precum și ale membrilor de familie ai acestora pot fi protejate într-un acord încheiat în temeiul articolului 50 din TUE.

                     (6)

                     Propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor în conformitate cu articolul 4 alineatul (2) litera (b) din regulament.

                     (7)

                     Prin urmare, propunerea de inițiativă cetățenească intitulată „Păstrarea cetățeniei europene” ar trebui înregistrată,

               ADOPTĂ PREZENTA DECIZIE:

            Articolul 1
            Se înregistrează propunerea de inițiativă cetățenească intitulată „Păstrarea cetățeniei europene”.

            Articolul 2
            Prezenta decizie intră în vigoare la 23 iulie 2018.

            Articolul 3
            Prezenta decizie se adresează organizatorilor (membrii comitetului cetățenilor) propunerii de inițiativă cetățenească intitulate „Păstrarea cetățeniei europene”, reprezentați de domnul Anthony SIMPSON și de domnul Dexter WHITFIELD, care acționează în calitate de persoane de contact.

            Adoptată la Bruxelles, 18 iulie 2018.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia (UE) 2018/1050 a Consiliului din 16 iulie 2018 de numire a șase membri și a patru supleanți, propuși de Regatul Unit, în cadrul Comitetului Regiunilor

text:
                  26.7.2018

                  RO

                  Jurnalul Oficial al Uniunii Europene

                  L 189/11

         DECIZIA (UE) 2018/1050 A CONSILIULUI
         din 16 iulie 2018
         de numire a șase membri și a patru supleanți, propuși de Regatul Unit, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului britanic,
         întrucât:

                     (1)

                     La 26 ianuarie 2015, la 5 februarie 2015 și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 3 aprilie 2017, prin Decizia (UE) 2017/664 a Consiliului (4), domnul Mick ANTONIW a fost înlocuit de doamna Victoria HOWELLS și doamna Patricia FERGUSON a fost înlocuită de domnul John Robert LAMONT în calitatea de membri.

                     (2)

                     Șase locuri de membru în cadrul Comitetului Regiunilor au devenit vacante ca urmare a încheierii mandatelor doamnei Victoria HOWELLS, domnului Robert BRIGHT, domnului John LAMONT, domnului Robert Ian Neilson GORDON, domnului Corrie MCCHORD și doamnei Jill SHORTLAND.

                     (3)

                     Trei locuri de supleant în cadrul Comitetului Regiunilor au devenit vacante ca urmare a încheierii mandatelor doamnei Sherma BATSON, domnului Ronald Arvon HUGHES și doamnei Kay TWITCHEN.

                     (4)

                     Un loc de supleant a devenit vacant ca urmare a numirii doamnei Doreen HUDDART în calitatea de membru în cadrul Comitetului Regiunilor,

               ADOPTĂ PREZENTA DECIZIE:

            Articolul 1
            Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020 sau până la data retragerii Regatului Unit din UE, dacă această dată este anterioară datei încheierii mandatului:

                        (a)

                        în calitatea de membri:

                                    —

                                    doamna Doreen HUDDART, Councillor, Newcastle City Council;

                                    —

                                    domnul Kevin Paul BENTLEY, Councillor, Essex County Council;

                                    —

                                    domnul Kevin KEENAN, Councillor, Dundee City Council;

                                    —

                                    domnul Maurice GOLDEN MSP, Regional Member for West Scotland;

                                    —

                                    domnul Mick ANTONIW AM, Member of the National Assembly of Wales;

                                    —

                                    domnul Rob STEWART, Councillor, City and County of Swansea;

                        (b)

                        în calitatea de supleanți:

                                    —

                                    doamna Sally MORGAN, Councillor, Teignbridge District Council;

                                    —

                                    doamna Claudia WEBBE, Councillor, London Borough of Islington;

                                    —

                                    doamna Teresa Catherine HERITAGE, Councillor, Hertfordshire County Council;

                                    —

                                    domnul Anthony J. TAYLOR, Councillor, Neath Port Talbot County Borough Council.

            Articolul 2
            Prezenta decizie intră în vigoare la data adoptării.

            Adoptată la Bruxelles, 16 iulie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

            (4)  Decizia (UE) 2017/664 a Consiliului din 3 aprilie 2017 de numire a cinci membri și a cinci supleanți, propuși de Regatul Unit, în cadrul Comitetului Regiunilor(JO L 94, 7.4.2017, p. 38).


title: Decizia (UE) 2018/1047 a Consiliului din 16 iulie 2018 privind semnarea, în numele Uniunii, a Acordului de parteneriat și cooperare dintre Uniunea Europeană și statele membre ale acesteia, pe de o parte, și Republica Singapore, pe de altă parte

text:
                  26.7.2018

                  RO

                  Jurnalul Oficial al Uniunii Europene

                  L 189/2

         DECIZIA (UE) 2018/1047 A CONSILIULUI
         din 16 iulie 2018
         privind semnarea, în numele Uniunii, a Acordului de parteneriat și cooperare dintre Uniunea Europeană și statele membre ale acesteia, pe de o parte, și Republica Singapore, pe de altă parte
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 207 și 212, coroborate cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La data de 25 noiembrie 2004, Consiliul a autorizat Comisia să negocieze un acord de parteneriat și cooperare cu Republica Singapore (denumit în continuare „acordul”).

                     (2)

                     Negocierile s-au încheiat și acordul a fost parafat la data de 14 octombrie 2013.

                     (3)

                     Acordul ar trebui să fie semnat, sub rezerva încheierii sale la o dată ulterioară. Acesta este însoțit de o scrisoare de însoțire care face parte integrantă din acord, care ar trebui să fie semnată în același timp cu acordul,

               ADOPTĂ PREZENTA DECIZIE:

            Articolul 1
            Se autorizează semnarea în numele Uniunii a Acordului de parteneriat și cooperare dintre Uniunea Europeană și statele membre ale acesteia, pe de o parte, și Republica Singapore, pe de altă parte, și a scrisorii de însoțire atașate la acord, sub rezerva încheierii acordului menționat (1).

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul și scrisoarea de însoțire atașată la acord în numele Uniunii.

            Articolul 3
            Prezenta decizie intră în vigoare în ziua următoare datei adoptării.

            Adoptată la Bruxelles, 16 iulie 2018.

                  Pentru Consiliu

                  Președintele

               F. MOGHERINI

            (1)  Textul acordului se publică împreună cu decizia privind încheierea acestuia.


title: Decizia (UE) 2018/1153 a Consiliului din 26 iunie 2018 privind semnarea în numele Uniunii a Acordului privind siguranța aviației civile dintre Uniunea Europeană și Guvernul Republicii Populare Chineze

text:
                  21.8.2018

                  RO

                  Jurnalul Oficial al Uniunii Europene

                  L 210/2

         DECIZIA (UE) 2018/1153 A CONSILIULUI
         din 26 iunie 2018
         privind semnarea în numele Uniunii a Acordului privind siguranța aviației civile dintre Uniunea Europeană și Guvernul Republicii Populare Chineze
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Prin decizia din 7 martie 2016, Consiliul a autorizat Comisia să înceapă negocieri cu guvernul Republicii Populare Chineze pentru un acord privind siguranța aviației civile. Comisia a negociat în numele Uniunii un acord privind siguranța aviației civile între Uniunea Europeană și Guvernul Republicii Populare Chineze (denumit în continuare „acordul”) în scopul promovării cooperării bilaterale în domeniul siguranței aviației civile și al facilitării investițiilor și schimburilor comerciale dintre Uniune și Republica Populară Chineză în ceea ce privește produsele aeronautice.

                     (2)

                     Acordul ar trebui să fie semnat în numele Uniunii, sub rezerva încheierii sale la o dată ulterioară,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului privind siguranța aviației civile dintre Uniunea Europeană și Guvernul Republicii Populare Chineze (denumit în continuare „acordul”), sub rezerva încheierii acordului menționat.

            Articolul 2
            Președintele Consiliului este autorizat să desemneze persoana sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Luxemburg, 26 iunie 2018.

                  Pentru Consiliu

                  Președintele

               E. ZAHARIEVA


title: Decizia Consiliului din 18 septembrie 2018 de numire a directorului executiv al Oficiului Uniunii Europene pentru Proprietate Intelectuală

text:
                  21.9.2018

                  RO

                  Jurnalul Oficial al Uniunii Europene

                  C 338/8

         DECIZIA CONSILIULUI
         din 18 septembrie 2018
         de numire a directorului executiv al Oficiului Uniunii Europene pentru Proprietate Intelectuală
         (2018/C 338/04)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1), în special articolul 158 alineatul (2),
         întrucât la 8 iunie 2018, o listă de candidați pentru postul de director executiv al Oficiului Uniunii Europene pentru Proprietate Intelectuală („Oficiul”) a fost transmisă Consiliului de către Consiliul de administrație al Oficiului,
         ADOPTĂ PREZENTA DECIZIE:

            Articolul 1

               (1)   Domnul Christian L.L.G. ARCHAMBEAU, născut în Vielsam (Belgia) la 11 aprilie 1960, este numit directorul executiv al Oficiului Uniunii Europene pentru Proprietate Intelectuală („Oficiul”) pentru un mandat de cinci ani.

               (2)   Data la care începe mandatul de cinci ani menționat la alineatul (1) se stabilește de către Consiliul de administrație al Oficiului.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 18 septembrie 2018.

                  Pentru Consiliu

                  Președintele

               G. BLÜMEL

            (1)  JO L 154, 16.6.2017, p. 1.


title: Decizia (UE) 2018/1296 a Consiliului din 18 septembrie 2018 de stabilire a poziției care urmează să fie adoptată în numele Uniunii Europene la cea de a 13-a Adunare generală a Organizației Interguvernamentale pentru Transporturile Internaționale Feroviare (OTIF) în legătură cu anumite modificări ale Convenției privind transporturile internaționale feroviare (COTIF) și ale apendicelor la aceasta

text:
                  27.9.2018

                  RO

                  Jurnalul Oficial al Uniunii Europene

                  L 243/11

         DECIZIA (UE) 2018/1296 A CONSILIULUI
         din 18 septembrie 2018
         de stabilire a poziției care urmează să fie adoptată în numele Uniunii Europene la cea de a 13-a Adunare generală a Organizației Interguvernamentale pentru Transporturile Internaționale Feroviare (OTIF) în legătură cu anumite modificări ale Convenției privind transporturile internaționale feroviare (COTIF) și ale apendicelor la aceasta
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Uniunea a aderat la Convenția privind transporturile internaționale feroviare din 9 mai 1980, astfel cum a fost modificată prin Protocolul de la Vilnius din 3 iunie 1999 („Convenția COTIF”), în temeiul Deciziei 2013/103/UE a Consiliului (1).

                     (2)

                     Decizia 2013/103/UE prevede că Uniunea ar trebui reprezentată de Comisie în cadrul reuniunilor Organizației Interguvernamentale pentru Transporturile Internaționale Feroviare (OTIF).

                     (3)

                     Statele membre, cu excepția Ciprului și a Maltei, sunt părți contractante și aplică Convenția COTIF.

                     (4)

                     Adunarea generală a OTIF a fost instituită în conformitate cu articolul 13 alineatul (1) litera (a) din Convenția COTIF („Adunarea generală”). Cu ocazia celei de a 13-a sesiuni a sa, care urmează să aibă loc în 25 și 26 septembrie 2018, se așteaptă ca Adunarea generală să decidă cu privire la anumite modificări ale Convenției COTIF, precum și ale apendicelor E (Contract de utilizare a infrastructurii în traficul internațional feroviar – CUI) și G (Admiterea din punct de vedere tehnic a materialului feroviar utilizat în traficul internațional – ATMF) la aceasta. Cu ocazia sesiunii respective, se așteaptă ca Adunarea generală să decidă, de asemenea, cu privire la adoptarea unui nou apendice H la Convenția COTIF, referitor la exploatarea în condiții de siguranță a trenurilor în traficul internațional.

                     (5)

                     Este oportun să se stabilească poziția care urmează să fie adoptată în numele Uniunii în cadrul celei de a 13-a Adunări Generale a OTIF, deoarece modificările avute în vedere ale Convenției COTIF și ale apendicelor la aceasta vor fi obligatorii pentru Uniune și de natură să influențeze în mod decisiv conținutul legislației Uniunii, și anume Directivele (UE) 2016/797 (2) și (UE) 2016/798 (3) ale Parlamentului European și ale Consiliului.

                     (6)

                     Prin modificările aduse regulamentului de procedură al Adunării generale a OTIF se urmărește actualizarea anumitor dispoziții ca urmare a aderării Uniunii la Convenția COTIF în 2011, în special în ceea ce privește dispozițiile care reglementează dreptul de vot al organizațiilor regionale și stabilirea cvorumului.

                     (7)

                     Modificările Convenției COTIF vizează ameliorarea și simplificarea procedurii de revizuire a Convenției COTIF în vederea unei puneri în aplicare coerente și rapide a modificărilor aduse apendicelor la aceasta și cu scopul de a preveni efectele adverse ale actualei proceduri îndelungate de revizuire, inclusiv riscul unei nealinieri interne între modificările adoptate de Comitetul de revizuire și cele adoptate de Adunarea generală, precum și al unei nealinieri externe, în special cu dreptul Uniunii.

                     (8)

                     Modificările apendicelui E (CUI) la Convenția COTIF vizează clarificarea domeniului de aplicare al regulilor uniforme CUI în vederea asigurării unei aplicări mai sistematice a regulilor respective în scopul lor preconizat, și anume în traficul feroviar internațional, de exemplu pe coridoarele de marfă sau în cazul trenurilor internaționale de călători.

                     (9)

                     Modificările apendicelui G (ATMF) la Convenția COTIF vizează obținerea armonizării între regulile OTIF și normele Uniunii, în special după adoptarea celui de al patrulea pachet feroviar de către Uniune în 2016.

                     (10)

                     Majoritatea modificărilor propuse sunt conforme cu dreptul și cu obiectivele strategice ale Uniunii și, prin urmare, ar trebui sprijinite de către Uniune.

                     (11)

                     Prin urmare, poziția Uniunii în cadrul celei de a 13-a Adunări generale a OTIF ar trebui să se bazeze pe documentul atașat,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii în cadrul celei de a 13-a Adunări generale a Organizației Interguvernamentale pentru Transporturile Internaționale Feroviare (OTIF) este prevăzută în documentul atașat.

               (2)   Reprezentanții Uniunii pot conveni, în cadrul Adunării generale, asupra unor modificări minore ale pozițiilor prevăzute în documentul atașat, fără a fi necesară o altă decizie a Consiliului.

            Articolul 2
            Odată adoptate, deciziile celei de a 13-a Adunări generale se publică în Jurnalul Oficial al Uniunii Europene, menționându-se data intrării lor în vigoare.

            Articolul 3
            Prezenta decizie intră în vigoare la data adoptării.

            Adoptată la Bruxelles, 18 septembrie 2018.

                  Pentru Consiliu

                  Președintele

               G. BLÜMEL

            (1)  Decizia 2013/103/UE a Consiliului din 16 iunie 2011 privind semnarea și încheierea Acordului între Uniunea Europeană și Organizația Interguvernamentală pentru Transporturile Internaționale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (JO L 51, 23.2.2013, p. 1).

            (2)  Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (JO L 138, 26.5.2016, p. 44).

            (3)  Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (JO L 138, 26.5.2016, p. 102).

            ANEXĂ
            1.   INTRODUCERE
            Cea de a 13-a sesiune a Adunării generale a Organizației Interguvernamentale pentru Transporturile Internaționale Feroviare (OTIF) va avea loc în perioada 25-26 septembrie 2018. Documentele aferente reuniunii sunt disponibile pe site-ul web al OTIF, la următoarea adresă: http://extranet.otif.org/en/?page_id=1071
            2.   OBSERVAȚII PRIVIND PUNCTELE DE PE ORDINEA DE ZI

               Punctul 1 de pe ordinea de zi – Alegerea președintelui și a vicepreședintelui

               Document(e): niciunul

               Competență: Uniunea (partajată)

               Exercitarea drepturilor de vot: statele membre

               Poziția: niciuna

               Punctul 2 de pe ordinea de zi – Adoptarea ordinii de zi

               Document(e): SG-18028-AG 13/2.1; SG-18047-AG 13/2.2

               Competență: Uniunea (partajată și exclusivă), fără a aduce atingere competențelor statelor membre în ceea ce privește punctul 9 de pe ordinea de zi

               Exercitarea drepturilor de vot: Uniunea, fără a aduce atingere competențelor statelor membre în ceea ce privește punctul 9 de pe ordinea de zi

               Poziția: în favoarea adoptării ordinii de zi

               Punctul 3 de pe ordinea de zi – Formarea Comisiei de verificare

               Document(e): niciunul

               Competență: Uniunea (partajată)

               Exercitarea drepturilor de vot: statele membre

               Poziția: niciuna

               Punctul 4 de pe ordinea de zi – Organizarea activității și desemnarea oricărei alte comisii considerate necesare

               Document(e): niciunul

               Competență: Uniunea (partajată)

               Exercitarea drepturilor de vot: statele membre

               Poziția: niciuna

               Punctul 5 de pe ordinea de zi – Modificarea regulamentului de procedură

               Document(e): SG-18030-AG 13/5

               Competență: Uniunea (partajată și exclusivă)

               Exercitarea drepturilor de vot: Uniunea

               Poziția: se sprijină modificările aduse regulamentului de procedură al Adunării generale.
            Propunerea de proiect de modificare a regulamentului de procedură al Adunării generale a OTIF se referă la termenele-limită pentru depunerea și transmiterea documentelor, la participarea experților independenți și la clarificarea dispozițiilor privind exercitarea drepturilor de către organizațiile regionale. Versiunea actuală a regulamentului de procedură este anterioară aderării Uniunii la Convenția COTIF; din acest motiv, anumite dispoziții trebuie actualizate, în special dispozițiile ce stabilesc cvorumul și reglementează drepturile de vot ale Uniunii (articolele 20 și 21), care trebuie modificate pentru a fi conforme cu articolul 38 din Convenția COTIF și cu acordul UE-OTIF. Celelalte modificări propuse au ca scop să asigure desfășurarea corectă a Adunării generale pe baza celor mai bune practici internaționale disponibile și a practicilor OTIF; aceste modificări ar trebui de asemenea sprijinite.

               Punctul 6 de pe ordinea de zi – Alegerea unui secretar general pentru perioada 1 ianuarie 2019-31 decembrie 2021

               Document(e): distribuție restrânsă

               Competență: Uniunea (partajată)

               Exercitarea drepturilor de vot: statele membre

               Poziția: niciuna

               Punctul 7 de pe ordinea de zi – Membrii OTIF – situația generală

               Document(e): SG-18032-AG 13/7

               Competență: Uniunea (partajată)

               Exercitarea drepturilor de vot: nu se aplică

               Poziția: niciuna

               Punctul 8 de pe ordinea de zi – Cooperarea cu organizații și cu asociații internaționale

               Document(e): SG-18048-AG 13/8

               Competență: Uniunea (partajată și exclusivă)

               Exercitarea drepturilor de vot: Uniunea

               Poziția:

            Opoziție față de propunerea secretariatului OTIF conform căreia Adunarea generală ar trebui să autorizeze Comitetul administrativ să înființeze și să dizolve grupuri de contact consultative cu alte organizații și asociații internaționale și să supervizeze funcționarea grupurilor de contact.
            Se propune ca, în conformitate cu articolul 13 § 2 din Convenția COTIF, Adunarea generală să decidă instituirea temporară, și anume pe o perioadă de patru ani, a unui comitet ad-hoc căruia să i se încredințeze sarcina de a înființa și de a dizolva grupuri de contact consultative cu alte organizații și asociații internaționale, precum și de a superviza funcționarea grupurilor de contact. Uniunea ar trebui să aibă dreptul de a participa la lucrările comitetului ad-hoc în conformitate cu articolul 5 alineatul (1) din acordul de aderare. Activitățile acestui comitet ar trebui să fie ghidate de programul de lucru al OTIF și să se desfășoare în concordanță cu acesta.
            Propunerea secretariatului OTIF constă într-o decizie a Adunării generale care autorizează Comitetul administrativ să înființeze și să dizolve grupuri de contact consultative cu alte organizații și asociații internaționale și să supervizeze funcționarea acestor grupuri. În acest stadiu, Uniunea împărtășește obiectivul respectiv, și anume acela de a permite un anumit grad de flexibilitate în privința chestiunilor în cauză. Cu toate acestea, Uniunea nu poate accepta propunerea ca atare, deoarece înseamnă atribuirea unei noi sarcini Comitetului administrativ, dincolo de cele stabilite la articolul 15 § 2 din Convenția COTIF, fără modificarea formală a acesteia din urmă, care ar trebui realizată în conformitate cu procedurile aplicabile.
            Însă, întrucât Uniunea împărtășește obiectivul general, ea sugerează ca Adunarea generală să instituie temporar un comitet ad-hoc, în conformitate cu articolul 13 § 2 din convenție, cu sarcina de a înființa și de a dizolva grupuri de contact consultative cu alte organizații și asociații internaționale, precum și de a superviza funcționarea acestor grupuri. În acest sens, este important să se rețină faptul că astfel de sarcini au implicații de ordin practic pentru elaborarea politicilor la nivelul OTIF în toate domeniile. Prin urmare, este necesar să se garanteze că Uniunea este pe deplin implicată în aceste activități, în conformitate cu articolul 5 alineatul (1) din acordul de aderare.
            O perioadă de patru ani ar fi adecvată, pentru a se putea aprecia, înainte de expirarea sa, dacă experiența dobândită este satisfăcătoare. În caz afirmativ și în urma unei pregătiri corespunzătoare, ar putea fi avută în vedere modificarea Convenției pentru a include o soluție structurală, în conformitate cu garanțiile stabilite pentru Uniune la articolul 5 alineatul (1) din acordul de aderare.

               Punctul 9 de pe ordinea de zi – Cadrul bugetar

               Document(e): distribuție restrânsă

               Competență: statele membre

               Exercitarea drepturilor de vot: statele membre

               Poziția: niciuna
            Conform articolului 4 din Acordul UE-OTIF, „Uniunea nu contribuie la bugetul OTIF și nu ia parte la deciziile privind acest buget.”

               Punctul 10 de pe ordinea de zi – Revizuirea parțială a Convenției de bază: modificarea procedurii de revizuire a COTIF

               Document(e): SG-18035-AG 13/10

               Competență: Uniunea (partajată)

               Exercitarea drepturilor de vot: statele membre

               Poziția: se sprijină modificarea articolului 34 §§ 3-6 din Convenția COTIF și aprobarea modificărilor aduse raportului explicativ.
            În conformitate cu rezultatul discuțiilor pe această temă din cadrul celei de a 26-a sesiuni a Comitetului de revizuire, este necesar și oportun să fie sprijinită propunerea de modificare a Convenției COTIF pentru a prevedea o perioadă fixă de timp (36 de luni) pentru intrarea în vigoare a modificărilor aduse apendicelor adoptate de Adunarea generală, inclusiv o clauză de flexibilitate pentru a prelungi acest termen de la caz la caz, în situația în care Adunarea generală decide acest lucru cu majoritatea prevăzută la articolul 14 § 6 din Convenția COTIF.
            Propunerea vizează ameliorarea și simplificarea procedurii de revizuire a Convenției COTIF în vederea unei puneri în aplicare coerente și rapide a modificărilor aduse convenției și apendicelor la aceasta și cu scopul de a preveni efectele adverse ale actualei proceduri îndelungate de revizuire, inclusiv riscul unei nealinieri interne între modificările adoptate de Comitetul de revizuire și cele adoptate de Adunarea generală, precum și al unei nealinieri externe, în special cu dreptul Uniunii.

               Punctul 11 de pe ordinea de zi – Revizuirea parțială a RU CIM – Raportul secretarului general

               Document(e): SG-18036-AG 13/11

               Competență: Uniunea (partajată și exclusivă)

               Exercitarea drepturilor de vot: Uniunea (în caz că se trece la vot)

               Poziția: se ia act de raportul secretarului general și se invită secretarul general să prezinte, în fața celei de a 14-a Adunări generale, un raport referitor la progresele înregistrate de activitățile privind aspectele vamale și digitalizarea documentelor de transport de marfă și, dacă este necesar, să prezinte propuneri de modificare a RU CIM.

               Punctul 12 de pe ordinea de zi – Revizuirea parțială a RU CUI

               Document(e): SG-18037-AG 13/12

               Competență: Uniunea (partajată)

               Exercitarea drepturilor de vot: statele membre

               Poziția:

            Se sprijină modificarea titlului și modificările aduse articolelor 1, 3, 5 (§ 1), 5a (§§ 1 și 2), 7 (§ 2), 8, 9 (§ 1) și 10 (§ 3) din RU CUI și se aprobă modificările aduse raportului explicativ.
            În scopul modificărilor aduse RU CUI, se sprijină modificarea articolelor 2 [§ 1, litera (a), punctul 3] și 6 [§ 1, litera (e)] din Convenția COTIF.
            În conformitate cu modificările aprobate în cursul celei de a 26-a sesiuni a Comitetului de revizuire din februarie 2018, modificările propuse vizează, în esență, clarificarea domeniului de aplicare al RU CUI prin introducerea în articolul 3 a definiției „traficului feroviar internațional” cu sensul de „trafic care necesită utilizarea unei trase internaționale sau a mai multor trase naționale succesive situate în cel puțin două state și coordonate de administratorii de infrastructură în cauză” și prin modificarea în consecință a articolului 1 (Domeniu de aplicare), menținând totodată legătura cu RU CIV și CIM. Obiectivul este de a asigura o aplicare mai sistematică a RU CUI în scopul preconizat, adică în traficul feroviar internațional.
            Proiectele de modificări sunt în concordanță cu definițiile și cu dispozițiile din acquis-ul Uniunii privind gestionarea infrastructurii feroviare și coordonarea între administratorii de infrastructură [de exemplu, articolele 40, 43 și 46 din Directiva 2012/34/UE (reformare)]. În ceea ce privește propunerea de proiect de modificare a articolului 8 (responsabilitatea administratorului), aceasta este în esență de natură editorială și nu afectează domeniul de aplicare sau fondul dispoziției. Propunerile de proiecte de modificare a articolului 9, precum și a articolelor 3, 5, 5a, 7 și 10 sunt de natură strict editorială.

               Punctul 13 de pe ordinea de zi – Revizuirea parțială a RU ATMF

               Document(e): SG-18038-AG 13/13

               Competență: Uniunea (exclusivă)

               Exercitarea drepturilor de vot: Uniunea

               Poziția: se sprijină revizuirea parțială a RU AFTM propusă de secretariatul OTIF.
            În cadrul celei de a 26-a sesiuni a Comitetului de revizuire a fost adoptată o revizuire parțială a RU ATMF, din motivele descrise în paragraful următor. Această revizuire a presupus însă și unele modificări minore de natură editorială sau lingvistică ale articolelor 1, 3 și 9 din RU ATMF, care nu sunt de competența Comitetului de revizuire. Prin urmare, acestea ar trebui adoptate de Adunarea generală.
            Dispozițiile RU ATMF sunt compatibile cu dispozițiile Directivei 2008/57/CE privind interoperabilitatea și cu o parte a Directivei 2009/49/CE privind siguranța, ale Uniunii Europene. Odată cu adoptarea celui de al patrulea pachet feroviar, Uniunea a modificat mai multe dispoziții ale acestui acquis. Pe baza unei analize efectuate de Comisie, secretariatul OTIF și grupul de lucru relevant au pregătit modificările cu privire la articolele 2, 3a, 5, 6, 7, 10, 10b, 11 și 13 din RU ATMF. Aceste modificări sunt necesare pentru a armoniza o parte a terminologiei cu noile dispoziții ale UE și pentru a ține seama de anumite modificări procedurale în cadrul UE, în special de faptul că Agenția pentru Căi Ferate a UE va deține competența de a emite autorizații pentru vehicule. Principiul de bază al ATMF nu este afectat de modificările propuse.

               Punctul 14 de pe ordinea de zi – Noul apendice H privind exploatarea în condiții de siguranță a trenurilor în traficul internațional

               Document(e): SG-18039-AG 13/14.1; SG-18040-AG 13/14.2

               Competență: Uniunea (exclusivă)

               Exercitarea drepturilor de vot: Uniunea

               Poziția:

            Se sprijină (SG-18039-AG 13/14.1) includerea unui nou apendice H la Convenția COTIF privind exploatarea în condiții de siguranță a trenurilor în traficul internațional și se aprobă modificările aduse raportului explicativ.
            Se sprijină (SG-18040-AG 13/14.2), în scopul includerii unui nou apendice H, modificările aduse articolelor 2 (§ 1), 6 (§ 1), 20 (§§ 1 și 2), 33 (§§ 4 și 6) și 35 (§§ 4 și 6) din Convenția COTIF și se aprobă modificările aduse raportului explicativ.
            Proiectul noului apendice H prevede dispoziții de reglementare a exploatării în condiții de siguranță a trenurilor în traficul internațional cu obiectivul de a armoniza Convenția COTIF cu acquis-ul Uniunii și de a sprijini interoperabilitatea dincolo de granițele Uniunii Europene. Textul propus este în concordanță cu dispozițiile noii Directive (UE) 2016/798 privind siguranța, precum și cu cele ale legislației secundare aferente. După cum s-a precizat, este de asemenea necesar să se modifice anumite dispoziții din Convenția COTIF în scopul includerii acestui nou apendice H.
            Textele propuse sunt prezentate Adunării Generale în conformitate cu o decizie adoptată în cadrul celei de a 26-a sesiuni a Comitetului de revizuire și sunt în deplină concordanță cu poziția Uniunii care a fost definită înaintea reuniunii Comitetului de revizuire.

               Punctul 15 de pe ordinea de zi – Discuție generală privind necesitatea de a armoniza condițiile de acces

               Document(e): SG-18041-AG 13/15

               Competență: Uniunea (exclusivă)

               Exercitarea drepturilor de vot: Uniunea

               Poziția: se sprijină propunerea secretariatului OTIF de a mandata secretarul general să continue activitatea de dezvoltare a unui cadru juridic neobligatoriu privind condițiile de acces la rețeaua feroviară internațională, conform orientărilor stabilite în secțiunea VI din documentul SG-18041-AG 13/15, în cadrul grupului de lucru al experților juridici și în cooperare cu organizațiile și cu asociațiile internaționale competente.
            Obiectul – condițiile de acces la rețeaua feroviară – este reglementat la nivelul UE prin Directiva 2012/34/CE (reformare) a Parlamentului European și a Consiliului din 21 noiembrie 2012 privind instituirea spațiului feroviar unic european. În conformitate cu discuția care a avut loc pe această temă în cursul celei de a 26-a sesiuni a Comitetului de revizuire din februarie 2018, este oportun să se sprijine în continuare inițiativa referitoare la dezvoltarea de către OTIF a unui cadru juridic neobligatoriu privind condițiile de acces la rețeaua feroviară, ca modalitate de facilitare și de îmbunătățire a traficului feroviar internațional în afara UE.

               Punctul 16 de pe ordinea de zi – Legea unificată a căilor ferate – Raportul secretarului general

               Document(e): SG-18042-AG 13/16

               Competență: Uniunea (partajată)

               Exercitarea drepturilor de vot: statele membre

               Poziția:

            Se ia act de raportul secretarului general și se invită secretarul general să continue cooperarea cu CEE-ONU în legătură cu inițiativa privind Legea unificată a căilor ferate.
            Se mandatează Comitetul administrativ să urmărească inițiativa CEE-ONU privind Legea unificată a căilor ferate și să emită un aviz consultativ cu privire la aspectele de politică generală, în cazul în care este fezabil, și se mandatează grupul de lucru al experților juridici să urmărească inițiativa CEE-ONU privind Legea unificată a căilor ferate și să emită un aviz consultativ cu privire la aspectele juridice, în cazul în care este fezabil.
            Se invită secretarul general și grupul de lucru al experților juridici ca, în consultare cu Comitetul administrativ, să analizeze și să propună soluții pentru implicarea corespunzătoare a OTIF în gestionarea instrumentelor juridice obligatorii care ar putea prelua proiectul de regim juridic privind contractul de transport de marfă elaborat în cadrul inițiativei CEE-ONU privind Legea unificată a căilor ferate și se invită secretarul general să prezinte un raport în fața celei de a 14-a Adunări generale.
            Deși existența unui singur regim juridic internațional s-ar putea dovedi benefică pentru transportul feroviar de pe întregul continent eurasiatic, în comparație cu cele două sisteme juridice care există în prezent, un astfel de regim unic ar putea fi dezvoltat numai cu angajamentul și cu participarea clară a OSJD și a OTIF, precum și a membrilor acestora – în caz contrar, va fi dezvoltat un al treilea regim juridic internațional, iar reglementarea domeniului feroviar la nivel internațional va fi și mai fragmentată. În consecință, înainte de a pune în practică un sistem juridic cuprinzător, este necesară o decizie politică prealabilă a organizațiilor existente în privința coordonării acestui scop. Prin urmare, este necesar și oportun să se asigure că OTIF este implicată în continuare în acest proces, mai ales prin activitățile Comitetului administrativ și ale grupului de lucru al experților juridici din cadrul său, și că prezintă un raport cu privire la progresele înregistrate în ceea ce privește lucrările CEE-ONU cu ocazia următoarei reuniuni a Adunării generale.

               Punctul 17 de pe ordinea de zi – Grupul de lucru al experților juridici

               Document(e): SG-18046-AG 13/17

               Competență: Uniunea (partajată)

               Exercitarea drepturilor de vot: statele membre

               Poziția:

            Se sprijină înființarea unui grup de lucru consultativ format din experți juridici, care: să pregătească proiectele de modificare sau de completare a convenției, să furnizeze consiliere și asistență juridică, să promoveze și să faciliteze funcționarea și implementarea Convenției COTIF, să monitorizeze și să evalueze aplicarea și implementarea Convenției COTIF și să servească drept forum în cadrul căruia membrii OTIF să poată pune în discuție și dezbate aspecte juridice relevante.
            Se mandatează secretarul general să prezinte organelor competente ale OTIF concluziile și propunerile formulate de grupul de lucru, spre analiză și/sau luarea de decizii.
            Se invită secretarul general să prezinte un raport cu privire la activitățile grupului de lucru cu ocazia celei de a 14-a reuniuni a Adunării generale.
            În conformitate cu rezultatul discuțiilor pe această temă din cadrul celei de a 26-a sesiuni a Comitetului de revizuire din februarie 2018, este oportun să se sprijine crearea unui grup permanent de experți juridici în cadrul OTIF, care să furnizeze asistență și să faciliteze funcționarea organelor existente în domeniul juridic și, de asemenea, să asigure gestionarea eficace a Convenției COTIF.

               Punctul 18 de pe ordinea de zi – Raportul privind activitățile Comitetului administrativ în perioada 1 octombrie 2015-30 septembrie 2018

               Document(e): distribuție restrânsă

               Competență: Uniunea (partajată)

               Exercitarea drepturilor de vot: statele membre

               Poziția: a se lua notă de raport

               Punctul 19 de pe ordinea de zi – Alegerea Comitetului administrativ pentru perioada 1 octombrie 2018-30 septembrie 2021 (componență și președinte)

               Document(e): distribuție restrânsă

               Competență: Uniunea (partajată)

               Exercitarea drepturilor de vot: statele membre

               Poziția: niciuna

               Punctul 20 de pe ordinea de zi – Data provizorie a celei de a 14-a Adunări generale

               Document(e): niciunul

               Competență: nu se aplică

               Exercitarea drepturilor de vot: nu se aplică

               Poziția: niciuna

               Punctul 21 de pe ordinea de zi – Diverse

               Document(e): indisponibil

               Competență: nu se aplică

               Exercitarea drepturilor de vot: nu se aplică

               Poziția: niciuna

               Punctul 22 de pe ordinea de zi – Mandate ale Adunării generale

               Document(e): niciunul

               Competență: Uniunea (partajată și exclusivă)

               Exercitarea drepturilor de vot: Uniunea

               Poziția: mandate în conformitate cu punctul 8 de pe ordinea de zi

               Punctul 23 de pe ordinea de zi – Rapoartele comisiilor, dacă este necesar

               Document(e): indisponibil

               Competență: nu se aplică

               Exercitarea drepturilor de vot: nu se aplică

               Poziția: niciuna

               Punctul 24 de pe ordinea de zi – Adoptarea deciziilor, a mandatelor, a recomandărilor și a altor documente ale Adunării generale (document final)

               Document(e): indisponibil

               Competență: Uniunea (partajată și exclusivă)

               Exercitarea drepturilor de vot: Uniunea

               Poziția: conform celor precizate la punctele relevante de pe ordinea de zi.


               27.9.2018

               RO

               Jurnalul Oficial al Uniunii Europene

               C 346/369

      P8_TA(2017)0404
      Decizia de a nu formula obiecțiuni la un act delegat: cerințele de supraveghere și de guvernanță a produselor, aplicabile societăților de asigurare și distribuitorilor de asigurări
      Decizia Parlamentului European privind Regulamentul delegat al Comisiei din 21 septembrie 2017 de completare a Directivei (UE) 2016/97 a Parlamentului European și a Consiliului în ceea ce privește cerințele de supraveghere și de guvernanță a produselor, aplicabile societăților de asigurare și distribuitorilor de asigurări (C(2017)06218 – 2017/2854(DEA))
      (2018/C 346/51)

         Parlamentul European,

                  —

                  având în vedere Regulamentul delegat al Comisiei (C(2017)06218),

                  —

                  având în vedere scrisoarea Comisiei pentru afaceri economice și monetare adresată președintelui Conferinței președinților de comisie la 16 octombrie 2017,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (1), în special articolul 25 alineatul (2) și articolul 39 alineatul (5),

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 24 octombrie 2017,

                  A.

                  întrucât regulamentul delegat ar trebui să se aplice de la 23 februarie 2018, data de intrare în vigoare a Directivei (UE) 2016/97, iar utilizarea întregii perioade de control de trei luni de care dispune Parlamentul nu ar permite acestui sector suficient timp pentru a pune în aplicare modificările organizatorice și tehnice necesare;

                  B.

                  întrucât o rapidă publicare a regulamentului delegat în Jurnalul Oficial ar permite punerea în aplicare la timp a dispozițiilor aplicabile supravegherii și guvernanței produselor, precum și securitatea lor juridică;

                  C.

                  întrucât Parlamentul consideră că termenul de transpunere a Directivei (UE) 2016/97 ar trebui să rămână 23 februarie 2018, dar solicită Comisiei să adopte o propunere legislativă prin care data intrării în vigoare să se stabilească la 1 octombrie 2018,

                  1.

                  declară că nu formulează obiecțiuni la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 26, 2.2.2016, p. 19.


               27.9.2018

               RO

               Jurnalul Oficial al Uniunii Europene

               C 346/370

      P8_TA(2017)0405
      Decizia de a nu formula obiecțiuni la un act delegat: cerințele de informare și normele de conduită profesională aplicabile distribuției de produse de investiții bazate pe asigurări
      Decizia Parlamentului European de a nu formula obiecțiuni la Regulamentul delegat al Comisiei din 21 septembrie 2017 de completare a Directivei (UE) 2016/97 a Parlamentului European și a Consiliului în ceea ce privește cerințele de informare și normele de conduită profesională aplicabile distribuției de produse de investiții bazate pe asigurări (C(2017)06229 – (2017/2855(DEA))
      (2018/C 346/52)

         Parlamentul European,

                  —

                  având în vedere Regulamentul delegat al Comisiei (C(2017)06229),

                  —

                  având în vedere scrisoarea Comisiei pentru afaceri economice și monetare adresată președintelui Conferinței președinților de comisie la 16 octombrie 2017,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (1), în special articolul 28 alineatul (4), articolul 29 alineatul (4), articolul 30 alineatul (6) și articolul 39 alineatul (5),

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 24 octombrie 2017,

                  A.

                  întrucât regulamentul delegat ar trebui să se aplice de la 23 februarie 2018, data de intrare în vigoare a Directivei (UE) 2016/97, iar utilizarea întregii perioade de control de trei luni de care dispune Parlamentul nu ar permite acestui sector suficient timp pentru a pune în aplicare modificările organizatorice și tehnice necesare;

                  B.

                  întrucât o rapidă publicare a regulamentului delegat în Jurnalul Oficial ar permite punerea în aplicare la timp a dispozițiilor aplicabile produselor de investiții bazate pe asigurări, precum și securitatea lor juridică;

                  C.

                  întrucât Parlamentul consideră că termenul de transpunere a Directivei (UE) 2016/97 ar trebui să rămână 23 februarie 2018, dar solicită Comisiei să adopte o propunere legislativă prin care data intrării în vigoare să se stabilească la 1 octombrie 2018,

                  1.

                  declară că nu formulează obiecțiuni la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 26, 2.2.2016, p. 19.


               27.9.2018

               RO

               Jurnalul Oficial al Uniunii Europene

               C 346/371

      P8_TA(2017)0406
      Decizia de a nu formula obiecțiuni la un act delegat: standardele tehnice de reglementare referitoare la dispozițiile în materie de compensare indirectă (de completare a Regulamentului (UE) nr. 600/2014)
      Decizia Parlamentului European de a nu formula obiecțiuni la Regulamentul delegat al Comisiei din 22 septembrie 2017 de completare a Regulamentului (UE) nr. 600/2014 al Parlamentului European și al Consiliului în ceea ce privește standardele tehnice de reglementare referitoare la dispozițiile în materie de compensare indirectă (C(2017)06268 – (2017/2860(DEA))
      (2018/C 346/53)

         Parlamentul European,

                  —

                  având în vedere Regulamentul delegat al Comisiei (C(2017)06268),

                  —

                  având în vedere scrisoarea Comisiei din 28 septembrie 2017 prin care aceasta îi solicită să declare că nu va formula obiecțiuni la regulamentul delegat,

                  —

                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 16 octombrie 2017,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (1), în special articolul 30 alineatul (2),

                  —

                  având în vedere articolul 13 și articolul 10 alineatul (1) din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (2),

                  —

                  având în vedere proiectul de standarde tehnice de reglementare referitoare la „acordurile de compensare indirectă în temeiul EMIR și MiFIR”, prezentat de ESMA la 26 mai 2016 în temeiul articolului 30 alineatul (2) din Regulamentul (UE) nr. 600/2014,

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 24 octombrie 2017,

                  A.

                  întrucât Comisia nu a aprobat proiectul de standard tehnic de reglementare (STR) decât după 16 luni de la primirea lui de la Autoritatea Europeană pentru Valori Mobiliare și Piețe (ESMA), la 26 mai 2016; întrucât, pe parcursul acestei perioade, Comisia nu a consultat oficial ESMA privind modificările sale la acest proiect de STR și nu a informat colegiuitorii sau industria cu privire la motivele pentru care aprobarea a fost întârziată dincolo de cele trei luni prevăzute de Regulamentul (UE) nr. 1095/2010; întrucât este inacceptabil faptul că Comisia a depășit termenul limită pentru adoptarea proiectului de RTS cu mai mult de un an fără a informa colegiuitorii;

                  B.

                  întrucât Parlamentul consideră că, având în vedere modificările aduse de Comisie, STR adoptat nu corespunde proiectului de STR prezentat de ESMA și consideră că dispune de trei luni pentru a formula obiecții la proiectul de STR („perioada de control”); întrucât termenul de control de trei luni este confirmat de Comisie în scrisoarea sa din 28 septembrie 2017;

                  C.

                  întrucât regulamentul delegat ar trebui să se aplice de la 3 ianuarie 2018, data intrării în vigoare a Directivei 2014/65/UE („MiFID II”) și a Regulamentului (UE) nr. 600/2014 („MiFIR”), iar utilizarea întregii perioade de control de trei luni de care dispune Parlamentul nu ar acorda industriei suficient timp pentru a pune în aplicare modificările;

                  D.

                  întrucât o publicare rapidă a regulamentului delegat în Jurnalul Oficial ar permite punerea în aplicare la timp a dispozițiilor aplicabile acordurilor de compensare indirectă, precum și securitatea lor juridică,

                  1.

                  declară că nu formulează obiecțiuni la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 173, 12.6.2014, p. 84.

         (2)  JO L 331, 15.12.2010, p. 84.


               27.9.2018

               RO

               Jurnalul Oficial al Uniunii Europene

               C 346/373

      P8_TA(2017)0407
      Decizia de a nu formula obiecțiuni la un act delegat: standardele tehnice de reglementare referitoare la dispozițiile în materie de compensare indirectă (de modificare a Regulamentului delegat (UE) nr. 149/2013)
      Decizia Parlamentului European de a nu formula de obiecțiuni la Regulamentul delegat al Comisiei din 22 septembrie 2017 de modificare a Regulamentului delegat (UE) nr. 149/2013 al Comisiei în ceea ce privește standardele tehnice de reglementare referitoare la dispozițiile în materie de compensare indirectă (C(2017)06270 – (2017/2859(DEA))
      (2018/C 346/54)

         Parlamentul European,

                  —

                  având în vedere regulamentul delegat al Comisiei (C(2017)06270),

                  —

                  având în vedere scrisoarea Comisiei din 28 septembrie 2017 prin care aceasta îi solicită să declare că nu va formula obiecțiuni la regulamentul delegat,

                  —

                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 16 octombrie 2017,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 4 alineatul (4),

                  —

                  având în vedere articolul 13 și articolul 10 alineatul (1) din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (2),

                  —

                  având în vedere proiectul de standarde tehnice de reglementare referitoare la „acordurile de compensare indirectă în temeiul EMIR și MiFIR”, prezentat de ESMA la 26 mai 2016 în temeiul articolului 4 alineatul (4) din Regulamentul (UE) nr. 648/2012,

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 24 octombrie 2017,

                  A.

                  întrucât Comisia nu a aprobat proiectul de standard tehnic de reglementare (STR) decât după 16 luni de la primirea lui de la Autoritatea Europeană pentru Valori Mobiliare și Piețe (ESMA), la 26 mai 2016; întrucât, pe parcursul acestei perioade, Comisia nu a consultat oficial ESMA privind modificările sale la acest proiect de STR și nu a informat colegiuitorii sau industria cu privire la motivele pentru care aprobarea a fost întârziată dincolo de cele trei luni prevăzute de Regulamentul (UE) nr. 1095/2010; întrucât este inacceptabil faptul că Comisia a depășit termenul limită pentru adoptarea proiectului de RTS cu mai mult de un an fără a informa colegiuitorii;

                  B.

                  întrucât Parlamentul consideră că, având în vedere modificările aduse de Comisie, STR adoptat nu corespunde proiectului de STR prezentat de ESMA și consideră că dispune de trei luni pentru a formula obiecții la proiectul de STR („perioada de control”); întrucât termenul de control de trei luni este confirmat de Comisie în scrisoarea sa din 28 septembrie 2017;

                  C.

                  întrucât regulamentul delegat ar trebui să se aplice de la 3 ianuarie 2018, data intrării în vigoare a Directivei 2014/65/UE („MiFID II”) și a Regulamentului (UE) nr. 600/2014 („MiFIR”), iar utilizarea întregii perioade de control de trei luni de care dispune Parlamentul nu ar acorda industriei suficient timp pentru a pune în aplicare modificările;

                  D.

                  întrucât o publicare rapidă a regulamentului delegat în Jurnalul Oficial ar permite punerea în aplicare la timp a dispozițiilor aplicabile acordurilor de compensare indirectă, precum și securitatea lor juridică,

                  1.

                  declară că nu formulează obiecțiuni la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 201, 27.7.2012, p. 1.

         (2)  JO L 331, 15.12.2010, p. 84.


title: Decizia (UE) 2018/1354 a Parlamentului European din 18 aprilie 2018 privind închiderea conturilor Agenției Uniunii Europene pentru Formare în Materie de Aplicare a Legii (înainte de 1 iulie 2016: Colegiul European de Poliție – CEPOL) pentru exercițiul financiar 2016

text:
               3.10.2018

               RO

               Jurnalul Oficial al Uniunii Europene

               L 248/188

      DECIZIA (UE) 2018/1354 A PARLAMENTULUI EUROPEAN
      din 18 aprilie 2018
      privind închiderea conturilor Agenției Uniunii Europene pentru Formare în Materie de Aplicare a Legii (înainte de 1 iulie 2016: Colegiul European de Poliție – CEPOL) pentru exercițiul financiar 2016
      PARLAMENTUL EUROPEAN,

                  —

                  având în vedere conturile anuale finale ale Agenției Uniunii Europene pentru Formare în Materie de Aplicare a Legii pentru exercițiul financiar 2016,

                  —

                  având în vedere Raportul Curții de Conturi privind conturile anuale ale Agenției Uniunii Europene pentru Formare în Materie de Aplicare a Legii pentru exercițiul financiar 2016, însoțit de răspunsul Agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2016 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 20 februarie 2018 privind descărcarea de gestiune a Agenției în ceea ce privește execuția bugetară pentru exercițiul financiar 2016 (05941/2018 – C8-0073/2018),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) și de abrogare a Deciziei 2000/820/JAI (4), în special articolul 16,

                  —

                  având în vedere Regulamentul (UE) 2015/2219 al Parlamentului European și al Consiliului din 25 noiembrie 2015 privind Agenția Uniunii Europene pentru Formare în Materie de Aplicare a Legii (CEPOL) și de înlocuire și de abrogare a Deciziei 2005/681/JAI a Consiliului (5), în special articolul 20,

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0098/2018),

                  1.

                  aprobă închiderea conturilor Agenției Uniunii Europene pentru Formare în Materie de Aplicare a Legii pentru exercițiul financiar 2016;

                  2.

                  încredințează președintelui sarcina de a transmite prezenta decizie directorului executiv al Agenției Uniunii Europene pentru Formare în Materie de Aplicare a Legii, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 417, 6.12.2017, p. 47.

         (2)  A se vedea nota de subsol 1.

         (3)  JO L 298, 26.10.2012, p. 1.

         (4)  JO L 256, 1.10.2005, p. 63.

         (5)  JO L 319, 4.12.2015, p. 1.

         (6)  JO L 328, 7.12.2013, p. 42.


title: Decizia (UE) 2018/1325 a Parlamentului European din 18 aprilie 2018 privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea V – Curtea de Conturi

text:
               3.10.2018

               RO

               Jurnalul Oficial al Uniunii Europene

               L 248/123

      DECIZIA (UE) 2018/1325 A PARLAMENTULUI EUROPEAN
      din 18 aprilie 2018
      privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea V – Curtea de Conturi
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2016 (1),

                  —

                  având în vedere conturile anuale consolidate ale Uniunii Europene pentru exercițiul financiar 2016 [COM(2017) 365 – C8-0251/2017] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2016, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2016 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar (A8-0089/2018),

                  1.

                  acordă secretarului general al Curții de Conturi descărcarea de gestiune pentru execuția bugetului Curții de Conturi aferent exercițiului financiar 2016;

                  2.

                  își prezintă observațiile în cadrul rezoluției de mai jos;

                  3.

                  încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Curții de Conturi, Consiliului European, Consiliului, Comisiei, Curții de Justiție a Uniunii Europene, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 48, 24.2.2016.

         (2)  JO C 323, 28.9.2017, p. 1.

         (3)  JO C 322, 28.9.2017, p. 1.

         (4)  JO C 322, 28.9.2017, p. 10.

         (5)  JO L 298, 26.10.2012, p. 1.


title: Decizia (PESC) 2018/1546 a Consiliului din 15 octombrie 2018 de modificare a Deciziei (PESC) 2017/1425 privind o acțiune a Uniunii Europene de stabilizare în Mopti și Segou

text:
                  16.10.2018

                  RO

                  Jurnalul Oficial al Uniunii Europene

                  L 259/34

         DECIZIA (PESC) 2018/1546 A CONSILIULUI
         din 15 octombrie 2018
         de modificare a Deciziei (PESC) 2017/1425 privind o acțiune a Uniunii Europene de stabilizare în Mopti și Segou
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 4 august 2017, Consiliul a adoptat Decizia (PESC) 2017/1425 (1) privind o acțiune a Uniunii Europene de stabilizare în Mopti și Segou (denumită în continuare „acțiunea UE de stabilizare”).

                     (2)

                     Ținând seama de progresele realizate de acțiunea UE de stabilizare, de importanța asigurării continuității sale prin activități ulterioare și de nevoia de a valorifica rezultatele și cunoștințele astfel dobândite în perspectiva viitoarelor programe ale Uniunii în Mali, acțiunea UE de stabilizare ar trebui să fie prelungită cu trei luni.

                     (3)

                     Prin urmare, Decizia (PESC) 2017/1423 ar trebui modificată în consecință,

               ADOPTĂ PREZENTA DECIZIE:

            Articolul 1
            Decizia (PESC) 2017/1425 se modifică după cum urmează:

                        1.

                        La articolul 1, alineatul (1) se înlocuiește cu următorul text:

                           „(1)   Uniunea întreprinde o acțiune de stabilizare în Mopti și Segou. Acțiunea este pusă în aplicare de o echipă a UE de stabilizare, sub auspiciile Delegației Uniunii în Mali, având o fază operațională cu durata de 15 luni.”

                        2.

                        Articolul 15 se înlocuiește cu următorul text:

                           „Articolul 15
                           Intrarea în vigoare și durata
                           Prezenta decizie intră în vigoare la data adoptării. Aceasta expiră la 31 ianuarie 2019.”

            Articolul 2
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               F. MOGHERINI

            (1)  Decizia (PESC) 2017/1425 a Consiliului din 4 august 2017 privind o acțiune a Uniunii Europene de stabilizare în Mopti și Segou (JO L 204, 5.8.2017, p. 90).


title: Decizia Consiliului din 6 noiembrie 2018 de numire a membrilor Comitetului Științific și Tehnic

text:
                  9.11.2018

                  RO

                  Jurnalul Oficial al Uniunii Europene

                  C 403/2

         DECIZIA CONSILIULUI
         din 6 noiembrie 2018
         de numire a membrilor Comitetului Științific și Tehnic
         (2018/C 403/02)
         CONSILIUL UNIUNII EUROPENE,
         având în vedere Tratatul de instituire a Comunității Europene a Energiei Atomice, în special articolul 134 alineatul (2),
         după consultarea Comisiei Europene,
         întrucât:

                     (1)

                     Articolul 134 alineatul (2) din tratat, astfel cum a fost modificat prin articolul 11 din Actul de aderare a Croației, prevede că membrii Comitetului Științific și Tehnic (denumit în continuare „comitetul”) sunt numiți cu titlu personal de Consiliu, pentru o perioadă de cinci ani.

                     (2)

                     Prin Decizia 2013/412/Euratom a Consiliului (1), Consiliul a numit membrii comitetului pentru perioada 25 iulie 2013-24 iulie 2018. Întrucât mandatul membrilor comitetului s-a încheiat, ar trebui să fie numiți noi membri ai comitetului.

                     (3)

                     Pentru a exploata la maximum gama largă de competențe necesare în îndeplinirea sarcinilor sale, comitetul poate să invite supleanți să participe la reuniunile sale, sub rezerva normelor sale interne,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membri în cadrul Comitetului Științific și Tehnic pentru perioada 6 noiembrie 2018-6 noiembrie 2023:

                        BENOVA Evgenia

                        BOURGUIGNON Michel

                        BRISCOE Frank

                        D’HAESELEER William

                        DIACONU Daniela

                        DRAKE James Robert

                        GADÓ János

                        HIDALGO VERA Carlos

                        HIZANIDIS Kyriakos

                        KINNUNEN Petri

                        KIRM Marco

                        KLOOSTERMAN Jan Leen

                        LIEBERT Wolfgang

                        LINIERS-VÁZQUEZ Macarena

                        LYNOV Jens-Peter

                        MARBACH Gabriel

                        MARQUES GONÇALVES José Joaquim

                        MITCHELL Peter

                        MULL Thomas

                        MURRAY Martin

                        NAVIGLIO Antonio

                        PARDOEN Thomas

                        PATRIK Milan

                        PAVLO Pavol

                        PIZZUTO Aldo

                        PROUST Eric

                        RAYMENT Fiona

                        SAKKAS Demetrios

                        SMODIŠ Borut

                        STOLL Uwe

                        SUNN PEDERSEN Thomas

                        TADIĆ Tonči

                        TOMA Alexandru

                        URSU Ioan

                        UŠPURAS Eugenijus

                        VARANDAS ABREU FONSECA Carlos António

                        VEIS Pavel

                        WROCHNA Grzegorz

                        ZAGÓRSKI Roman

                        ZANINO Roberto

                        ZEYEN Roland

                        ZOLETNIK Sándor

            Articolul 2
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Decizia 2013/412/Euratom a Consiliului din 22 iulie 2013 privind reînnoirea componenței Comitetului Științific și Tehnic și de abrogare a Deciziei din 13 noiembrie 2012 de numire a membrilor Comitetului Științific și Tehnic (JO L 205, 1.8.2013, p. 11).


title: Decizia (UE) 2018/1676 a Consiliului din 15 octombrie 2018 privind semnarea, în numele Uniunii Europene, a Acordului privind protecția investițiilor între Uniunea Europeană și statele membre ale acesteia, pe de o parte, și Republica Singapore, pe de altă parte

text:
                  9.11.2018

                  RO

                  Jurnalul Oficial al Uniunii Europene

                  L 279/1

         DECIZIA (UE) 2018/1676 A CONSILIULUI
         din 15 octombrie 2018
         privind semnarea, în numele Uniunii Europene, a Acordului privind protecția investițiilor între Uniunea Europeană și statele membre ale acesteia, pe de o parte, și Republica Singapore, pe de altă parte
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 23 aprilie 2007, Consiliul a autorizat Comisia să negocieze un acord de liber schimb (ALS) cu statele membre ale Asociației Națiunilor din Asia de Sud-Est (ASEAN). Autorizarea a prevăzut posibilitatea unor negocieri bilaterale.

                     (2)

                     La 22 decembrie 2009, Consiliul a autorizat Comisia să înceapă negocieri bilaterale privind un ALS cu state membre individuale ale ASEAN, începând cu Singapore, care să se desfășoare în conformitate cu directivele de negociere existente.

                     (3)

                     La 12 septembrie 2011, Consiliul a autorizat Comisia să extindă negocierile în curs de desfășurare cu Singapore pentru a include și protecția investițiilor.

                     (4)

                     Negocierile pentru Acordul privind protecția investițiilor între Uniunea Europeană și statele membre ale acesteia, pe de o parte, și Republica Singapore, pe de altă parte (denumit în continuare „acordul”) au fost încheiate și acordul ar trebui semnat în numele Uniunii, sub rezerva îndeplinirii procedurilor necesare pentru încheierea sa la o dată ulterioară,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului privind protecția investițiilor între Uniunea Europeană și statele membre ale acesteia, pe de o parte, și Republica Singapore, pe de altă parte, sub rezerva încheierii respectivului acord (1).

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Textul acordului se va publica împreună cu decizia de încheiere.


Decizia Comisiei din 30/07/2018 de declarare a unei concentrări compatibilă cu piaţa comună (Cazul COMP/M.8829 - Total Produce / DFC Holdings) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 14/03/2018 de declarare a unei concentrări compatibilă cu piaţa comună (Cazul COMP/M.8733 - Lone Star / Stark) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 14/09/2018 de declarare a unei concentrări compatibilă cu piaţa comună (Cazul COMP/M.8998 - KKR & Co. Inc. / Boxer Parent Company Inc.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/10/2018 de declarare a unei concentrări compatibilă cu piaţa comună (Cazul COMP/M.9054 - Broadcom / CA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/10/2018 de declarare a unei concentrări compatibilă cu piaţa comună (Cazul COMP/M.9073 - PAI Partners SAS / Asmodee) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 07/11/2018 de declarare a unei concentrări compatibilă cu piaţa comună (Cazul COMP/M.9144 - Michael Kors Holdings Limited / Gianni Versace SpA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 07/11/2018 de declarare a unei concentrări compatibilă cu piaţa comună (Cazul COMP/M.9050 - Hammerson plc / M&G Limited / Highcross) în temeiul Regulamentului (CE) nr. 139/2004 al Consiliului (Numai textul în limba engleză este autentic.)